9. pielikums   
Nolikumam (id.Nr. **POSSESSOR/2025/6**)

**IEPIRKUMA LĪGUMS Nr. [●]**

**par \_\_\_\_\_\_\_\_** *(norāda elektropreču veidu)* **piegādi**

***(projekts)***

|  |  |
| --- | --- |
| Rīgā | *Līguma parakstīšanas datums ir*  *droša elektroniskā paraksta un laika zīmoga datums* |

**SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese Krišjāņa Valdemāra iela 31, Rīga, LV – 1887 (turpmāk – Pasūtītājs), kuru saskaņā ar [●] pārstāv [●], no vienas puses un

**[●],** reģistrācijas Nr. [●], juridiskā adrese [●] (turpmāk – Piegādātājs), kuru saskaņā ar [●] pārstāv **[●]**, no otras puses, (turpmāk – kopā Puses, vai katrs atsevišķi – Puse),

ņemot vērā, ka:

1. Pasūtītājam saskaņā ar Ministru kabineta 2024. gada 26. marta noteikumiem Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” ir deleģēts valsts pārvaldes uzdevums;
2. Pasūtītājs organizēja atklātu konkursu “Elektropreču (galvas LED lukturu, radioiekārtu un bateriju) piegāde”, id Nr. POSSESSOR/2025/6 (turpmāk – Iepirkums) un, pamatojoties uz tās rezultātā noslēgto vispārīgo vienošanos Nr. \_\_\_\_\_\_ par \_\_\_\_\_\_\_\_\_\_ piegādi, noslēdz šādu līgumu (turpmāk – Līgums):
3. **LĪGUMA PRIEKŠMETS UN PIEGĀDES TERMIŅŠ**
4. Pasūtītājs pasūta, bet Piegādātājs piegādā [●] (*norāda vienību skaitu un elektropreču veidu*) (turpmāk – Preces) uz Pasūtītāja norādīto Preču piegādes vietu par Līguma 2.pielikumā “*Finanšu piedāvājums”* (turpmāk – Finanšu piedāvājums) norādīto cenu, ievērojot Līguma 1.pielikumā “*Tehniskā specifikācija - Tehniskais piedāvājums”* (turpmāk – Tehniskā specifikācija) Precēm izvirzītās prasības, kā arī citas Līgumā noteiktās prasības, t.sk. garantijas prasības, un Latvijas Republikā spēkā esošo normatīvo aktu prasības. Līguma pielikumi ir Līguma neatņemamas sastāvdaļas.
5. Piegādes laika posms ir noteikts Tehniskajā specifikācijā.
6. **LĪGUMA SUMMA UN SAMAKSAS NOTEIKUMI**
   1. Kopējā Līguma summa ir [●] EUR, neieskaitot pievienotās vērtības nodokli. Pievienotās vērtības nodoklis tiek maksāts normatīvajos aktos noteiktā apmērā un kārtībā.
   2. Preču cenā ietilpst visas Finanšu piedāvājumā norādītās izmaksas, t.sk. nodokļi (izņemot pievienotās vērtības nodokli) un nodevas.
   3. Piegādātājs pēc Līguma noslēgšanas var pieprasīt Pasūtītājam veikt avansa maksājumu par Preču piegādi, nosūtot uz Pasūtītāja e-pasta adresi avansa rēķinu un Līguma 3.1. punktā noteikto avansa maksājuma (priekšapmaksas) nodrošinājumu (turpmāk - avansa maksājuma nodrošinājums).
   4. Avansa maksājums var tikt pieprasīts ne vairāk kā 20% (*divdesmit procenti*) apmērā no Līguma 2.1. punktā minētās summas, neieskaitot pievienotās vērtības nodokli.
   5. Pasūtītājs 30 (*trīsdesmit*) kalendāro dienu laikā pēc Līguma 2.3. punktā minētā avansa rēķina un Līguma 3.1. punktā minētā Pasūtītāja akceptēta avansa maksājuma nodrošinājuma saņemšanas, veic avansa maksājumu uz Līgumā norādīto Piegādātāja norēķinu kontu. Avansa maksājums tiek ieskaitīts Līguma 2.1. punktā minētajā kopējā Līguma summā.
   6. Piegādātājs, pēc Preču vai tās daļas (ja Preču piegāde veikta pa daļām) piegādes, 7 (*septiņu*) kalendāro dienu laikā nosūta Pasūtītājam uz e-pasta adresi rēķinu. Piegādātājs katrā rēķinā par piegādāto Preču daļu no rēķinā norādītās summas proporcionāli atskaita saņemtā avansa maksājuma daļu.
   7. Pasūtītājs samaksu par piegādātajām Precēm veic 30 (*trīsdesmit*) kalendāro dienu laikā no piegādātās Preču vai tās daļas nodošanas – pieņemšanas akta parakstīšanas un Piegādātāja rēķina saņemšanas dienas, veicot pārskaitījumu uz Līgumā norādīto Piegādātāja norēķinu kontu.
   8. Ja Pasūtītājs konstatē neatbilstības Piegādātāja iesniegtajā rēķinā, tas informē Piegādātāju par konstatētajām neatbilstībām un Piegādātājs iesniedz Pasūtītājam labotu rēķinu 4 (*četru*) darbdienu laikā.
   9. Puses atzīst par spēkā esošiem (derīgiem) rēķinus, kas sagatavoti elektroniski bez rekvizītu zonas “paraksts”.
   10. Maksājums ir izdarīts brīdī, kad Pasūtītājs ir veicis maksājumu no sava norēķinu konta uz Līgumā norādīto Piegādātāja norēķinu kontu.
7. **LĪGUMA SAISTĪBU IZPILDES NODROŠINĀJUMI**
   1. Kopā ar Līguma 2.3. punktā minēto avansa rēķinu Piegādātājam ir pienākums iesniegt Pasūtītāja prasībām atbilstošu un ar Pasūtītāju saskaņotu neatsaucamu kredītiestādes (atbilstoši normatīvajiem aktiem licencēta kredītiestāde) vai apdrošināšanas akciju sabiedrības izsniegtu beznosacījuma avansa maksājuma nodrošinājumu, vai apdrošināšanas polisi avansa summas apmērā atbilstoši Līguma 4. pielikumā pievienotajai veidnei “*Avansa maksājuma (priekšapmaksas) nodrošinājums (veidne)*”. Piegādātājs var izmantot kredītiestādes vai apdrošināšanas akciju sabiedrības nodrošinājuma veidni, taču tad tai jāsatur visi Līguma 4. pielikumā pievienotajā veidnē iekļautie nosacījumi, un ja to iepriekš Piegādātājs rakstveidā ir saskaņojis ar Pasūtītāju.
   2. Līguma 3.1. punktā minēto avansa maksājuma nodrošinājumu Piegādātājam ir pienākums uzturēt spēkā no avansa rēķina izrakstīšanas dienas līdz 2025. gada 30. decembrim (ieskaitot) vai avansa maksājuma nodrošinājuma atsaukumam, ko avansa maksājuma nodrošinājuma izsniedzējam nosūta Pasūtītājs Līguma saistību pilnīgas izpildes gadījumā.
   3. Ja Piegādātājs Preces nav piegādājis Tehniskajā specifikācijā norādītajā termiņā, Piegādātājam ir pienākums ne vēlāk kā 20 (divdesmit) kalendārās dienas pirms avansa maksājuma nodrošinājuma termiņa beigām iesniegt Pasūtītājam pagarinātu avansa maksājuma nodrošinājumu par termiņu, kāds nepieciešams Preču piegādes veikšanai un 30 (trīsdesmit) dienas pēc tās, iepriekš ar Pasūtītāju saskaņojot pagarinātā avansa maksājuma nodrošinājuma nosacījumus.
   4. Ja Piegādātājs nepilda ar Līgumu uzņemtās saistības un Preču piegāde netiek izpildīta pienācīgi vai pilnā apjomā saskaņā ar Līguma nosacījumiem, Pasūtītājam ir tiesības realizēt avansa maksājuma nodrošinājumu, ievērojot Līguma 2.6.punktā noteikto saņemtā avansa proporcionālo samazinājumu (ja tas ir piemērojams), pieprasot avansa maksājuma nodrošinājuma summu no kredītiestādes vai apdrošināšanas akciju sabiedrības, kura ir izsniegusi šo nodrošinājumu. Šajā gadījumā Pasūtītājam nav pienākums pirms vēršanās kredītiestādē vai apdrošināšanas akciju sabiedrībā pieprasīt attiecīgo samaksu no Piegādātāja.
   5. Līguma saistību izpildes nodrošināšanai Piegādātājam ir pienākums 5 (piecu) darbdienu laikā pēc Līguma noslēgšanas dienas Pasūtītājam iesniegt ar Pasūtītāju saskaņotu neatsaucamu kredītiestādes (atbilstoši normatīvajiem aktiem licencēta kredītiestāde) vai apdrošināšanas akciju sabiedrības izsniegtu Līguma izpildes beznosacījumu nodrošinājumu **5% (*piecu procentu*)** apmērā no Līguma 2.1. punktā noteiktās summas (izmaksājams Pasūtītājam pēc pirmā Pasūtītāja pieprasījuma) saskaņā ar veidni, kas pievienota Līguma 5. pielikumā “*Līguma saistību izpildes nodrošinājums (veidne)*”. Piegādātājs var izmantot kredītiestādes vai apdrošināšanas akciju sabiedrības nodrošinājuma formu, taču tad tai jāsatur visi Līguma 5. pielikumā pievienotajā veidnē iekļautie nosacījumi, un ja to iepriekš Piegādātājs rakstveidā ir saskaņojis ar Pasūtītāju.
   6. Līguma 3.5. punktā minēto saistību izpildes nodrošinājumu Piegādātājam ir pienākums uzturēt spēkā līdz 2025. gada 30. decembrim vai līdz Līguma saistību izpildes nodrošinājuma atsaukumam, ko Līguma saistību izpildes nodrošinājuma izsniedzējam nosūta Pasūtītājs Līguma saistību pilnīgas izpildes gadījumā.
   7. Ja Piegādātājs Preces nav piegādājis Tehniskajā specifikācijā norādītajā termiņā, Piegādātājam ir pienākums ne vēlāk kā 20 (divdesmit) kalendārās dienas pirms Līguma saistību izpildes nodrošinājuma termiņa beigām pagarināt Līguma saistību izpildes nodrošinājumu par termiņu, kāds nepieciešams Preču piegādes veikšanai un 30 (trīsdesmit) dienas pēc tā, iepriekš ar Pasūtītāju saskaņojot pagarinātā Līguma saistību izpildes nodrošinājuma nosacījumus.
   8. Pasūtītājam ir tiesības realizēt Līguma saistību izpildes nodrošinājumu, pieprasot nodrošinājuma summu no kredītiestādes vai apdrošināšanas akciju sabiedrības, kura ir izsniegusi nodrošinājumu, ja Piegādātājs nepilda ar Līgumu uzņemtās saistības, t.sk. neatlīdzina visus izdevumus, tiešos zaudējumus un nemantisko kaitējumu, kas Piegādātāja darbības vai bezdarbības rezultātā radušies Pasūtītājam, atsakās no Līguma izpildes vai Preču piegāde netiek izpildīta pienācīgi vai pilnā apjomā saskaņā ar Līguma nosacījumiem.
   9. Pēc Līguma saistību pilnīgas izpildes Pasūtītājs, pēc Piegādātāja pieprasījuma saņemšanas, samazina vai atsauc avansa maksājuma nodrošinājumu un Līguma saistību izpildes nodrošinājumu vai nosūta tos Piegādātājam.
8. **PREČU PIEGĀDES KĀRTĪBA**
   1. Ievērojot Tehniskās specifikācijas 3. punktā norādīto Preču piegādes laika posmu, Piegādātāja kontaktpersona iespējami savlaicīgi, bet ne vēlāk kā 14 (četrpadsmit) kalendāra dienas pirms Preču piegādes veikšanas, nosūta Pasūtītāja kontaktpersonai e-pasta vēstulē informāciju par plānotajām Preču piegādēm, norādot Preču piegādes apjomu (ja Piegādātājs Preces plāno piegādāt vairākās piegādēs), datumu, laiku un piegādes veidu (t.sk. transportlīdzekļa kategoriju).
   2. Pasūtītāja kontaktpersona izvērtē Līguma 4.1. punktā Piegādātāja iesniegto informāciju, saskaņo to vai precizē, ņemot vērā Preču saņemšanas iespējas noliktavā un Preču uzglabāšanai Pasūtītājam pieejamo finansējumu. Preču piegāde ir uzsākama pēc tam, kad Pasūtītāja kontaktpersona rakstveidā ir apstiprinājusi Piegādātāja iesniegto Preču piegādes informāciju un Piegādātājam norādījusi precīzu Preču piegādes adresi.
   3. Preces uzskatāmas par piegādātām atbilstoši Tehniskās specifikācijas prasībām, ja Piegādātājs  Tehniskās specifikācijas 3. punktā norādītajā laika posmā Preces ir piegādājis Pasūtītāja norādītajā adresē un ir parakstīta Preču pavadzīme. Par Preču paletes un tās iepakojuma vizuālo neatbilstību vai bojājumu var tikt izdarīta atzīme Preču pavadzīmē. Preču pavadzīmes parakstīšana neatbrīvo Piegādātāju no pienākuma apmainīt nekvalitatīvo Preci pret jaunu, ja Pasūtītājs atklāj Preču trūkumus pēc Preču pavadzīmes parakstīšanas.
   4. Pasūtītājs vai tā pilnvarotais pārstāvis 14 (*četrpadsmit*) kalendāro dienu laikā no Preču piegādes Pasūtītāja norādītajā Preču piegādes vietā pārbauda piegādāto Preču daudzuma, tā komplektācijas (t.sk. pārbauda Preču atbilstību Tehniskās specifikācijas prasībām) un iepakojuma atbilstību Tehniskajā specifikācijā norādītajām prasībām, kā arī pēc nejaušības principa ir tiesīgs atpakot jebkuru piegādāto Preču iepakojumu un izņemt Preci tās kvalitātes pārbaudes veikšanai.
   5. Ja piegādāto Preču un iepakojuma kvalitāte, komplektācija un daudzums atbilst Tehniskajā specifikācijā Pasūtītāja izvirzītajām prasībām, Pasūtītājs vai tā pilnvarotais pārstāvis paraksta Preču nodošanas - pieņemšanas aktu. Ja Pasūtītājs Preču piegādes pārbaudes laikā konstatē Preču daudzuma, tās komplektācijas vai Preču kvalitātes trūkumus, Pasūtītājs vai tā pilnvarotais pārstāvis Preču nodošanas – pieņemšanas aktu paraksta tikai pēc tam, kad Piegādātājs ir novērsis konstatētos trūkumus un/vai ir veicis nekvalitatīvo Preču apmaiņu Līguma 5. punkta kārtībā.
   6. Preču nodošanas – pieņemšanas akta parakstīšana ir pamats rēķina izrakstīšanai Līguma 2.6. punktā norādītajā kārtībā.
   7. Ar Preču pavadzīmes abpusējas parakstīšanas brīdi Pasūtītājs iegūst Preču valdījuma tiesības. Īpašuma tiesības uz Precēm Pasūtītājam rodas ar brīdi, kad tas pilnībā ir apmaksājis piegādāto Preču cenu Līgumā noteiktajā kārtībā.
9. **PREČU GARANTIJA un**

**nekvalitatīvo preču apmaiņas kārtība**

* 1. Preču garantijas nodrošināšanas termiņš noteikts Tehniskajā specifikācijā un ir vismaz 2 (*divi*) gadi no Preces pieņemšanas brīža vai ražotāja noteiktais garantijas termiņš, atkarībā no tā, kurš no šiem termiņiem ir ilgāks.
  2. Piegādātājs nodrošina piegādāto Preču garantiju atbilstoši Tehniskajā specifikācijā norādītājām prasībām un garantē, ka Līguma 5.1. punktā noteiktajā termiņā Preces saglabā pienācīgu kvalitāti un pilnīgas lietošanas īpašības.
  3. Ja Pasūtītājs Preču piegādes pārbaudes rezultātā vai Preču garantijas laikā konstatē kvalitātes trūkumus, Preču iztrūkumu vai defektus, t.sk. slēptu defektus, atsevišķām vai visām Precēm, Pasūtītājs nosūta pretenziju Līgumā norādītajai Piegādātāja kontaktpersonai.
  4. Piegādātājs uz sava rēķina un atbilstoši Pasūtītāja pretenzijā norādītām prasībām novērš Preču kvalitātes trūkumus vai apmaina neatbilstošās Preces Pasūtītāja noteiktajā termiņā vai termiņā, par kuru Puses vienojas, bet ne ilgāk kā 1 (*viena*) mēneša laikā no Līguma 5.3. punktā minētās pretenzijas saņemšanas dienas, nekvalitatīvo Preci apmaiņai paņemot no Pasūtītāja norādītās Preču faktiskās atrašanās vietas adreses nākamajā darbdienā pēc pretenzijas saņemšanas.
  5. Piegādātājs veic atkārtotu Preču piegādi un nodošanu atbilstoši Līguma 4. punktā noteiktajai kārtībai un atlīdzina Pasūtītājam radušos tiešos zaudējumus, kas tam radušies par nekvalitatīvo Preču uzglabāšanu (ja Piegādātājs nav ievērojis Līguma 5.4. punktā noteikto termiņu Preces paņemšanai no Preču piegādes vietas), iekraušanu un izkraušanu (ja attiecināms) Pasūtītāja norādītajā Preču piegādes vietā saskaņā ar Līguma 7.5. punktā noteikto.
  6. Par nekvalitatīvo Preču atgriešanu Piegādātājam, kā arī pēc Preces apmaiņas un nodošanas Pasūtītājam, Puses sastāda aktu.
  7. Ja Piegādātājs nepiekrīt konstatētajai Preču kvalitātes neatbilstībai, Pasūtītājs ir tiesīgs nodot konkrēto Preci kvalitātes ekspertīzes veikšanai.
  8. Ja ekspertīzes veikšanas rezultātā tiek apstiprināta Preču kvalitātes neatbilstība, Piegādātājam ir pienākums apmainīt nekvalitatīvās Preces atbilstoši Līguma 5.4. punktā noteiktajai kārtībai, atlīdzinot Pasūtītājam gan Līguma 5.5. punktā minētos tiešos zaudējumus, gan ekspertīzes izmaksas.

1. **PUŠU TIESĪBAS UN PIENĀKUMI**
   1. Piegādātājs nodrošina:
      1. Preču piegādi noteiktajā termiņā un apjomā uz Pasūtītāja norādīto Preču piegādes vietu atbilstoši Līgumā Tehniskajā specifikācijā norādītajām prasībām;
      2. Tehniskajā specifikācijā noteikto prasību izpildi un sniedz visu Pasūtītāja pieprasīto informāciju, lai Pasūtītājs varētu veikt Preces izcelsmes un kvalitātes pārbaudi;
      3. Preču garantijas saistību izpildi, novēršot nekvalitatīvo Preču trūkumus vai apmainot Preci atbilstoši Līguma nosacījumiem;
      4. Pasūtītāja norādījumu pienācīgu izpildi attiecībā uz Preču piegādes kārtību, ciktāl tie nav pretrunā Līguma noteikumiem;
      5. Preču piegādi atbilstoši Latvijas Republikas normatīvo aktu prasībām;
      6. Līgumā noteikto konfidencialitātes prasību ievērošanu;
      7. pilnu materiālo atbildību par nodarītajiem tiešajiem zaudējumiem un nemantisko kaitējumu, un apņemas atlīdzināt visus izdevumus, zaudējumus un nemantisko kaitējumu, kas Piegādātāja darbības vai bezdarbības rezultātā, t.sk. konfidencialitātes neievērošanas gadījumā, radušies Pasūtītājam;
      8. Pasūtītāja informēšanu rakstveidā ne vēlāk kā 3 (*trīs*) darbdienu laikā par jebkuriem apstākļiem, kas ietekmē vai var ietekmēt Līguma izpildi atbilstoši Līguma noteikumiem;
      9. jebkādu Pasūtītāja datu (t.sk. fizisko personu) drošību un aizsardzību pret nesankcionētu piekļūšanu tiem;
      10. Pasūtītāja informēšanu rakstveidā ne vēlāk kā 3 (*trīs*) darbdienu laikā, ja Līguma izpildes laikā tiek pieņemts kāds no šādiem lēmumiem:
          1. par Piegādātāja maksātnespējas procesa pasludināšanu;
          2. par Piegādātāja ārpustiesas tiesiskās aizsardzības procesa īstenošanu;
          3. par Piegādātāja tiesiskās aizsardzības procesa īstenošanu;
          4. par Piegādātāja maksātnespējas procesa pabeigšanu;
          5. par Piegādātāja likvidācijas procedūras uzsākšanu.
   2. Pasūtītājs nodrošina:
      1. maksājumu veikšanu Piegādātājam par piegādātajām Precēm Līgumā noteiktajā apmērā un kārtībā, kā arī apņemas izpildīt visas Pasūtītājam Līgumā noteiktās saistības;
      2. Piegādātājam Pasūtītāja rīcībā esošo informāciju, kas nepieciešama Līguma izpildei;
      3. jebkādu datu (t.sk. fizisko personu) apstrādi atbilstoši spēkā esošajiem Latvijas Republikas normatīvajiem aktiem un Pasūtītāja datu apstrādes politikai <https://possessor.gov.lv/par-mums/par-possesor/politikas-un-kartibas/ppolitika>.
   3. Pasūtītājam ir tiesības Līguma izpildes laikā iepazīties ar tā izpildes gaitu un prasīt Piegādātājam informāciju un paskaidrojumus saistībā ar Līguma izpildi.
   4. Pasūtītājam ir tiesības pieprasīt, lai Piegādātājs norāda visus apakšuzņēmējus, kas tiek iesaistīti Līguma izpildē neatkarīgi no to dalības apjoma.
2. **ATBILDĪBA**
   1. Par Preču piegādes kavējumu Piegādātājs pēc Pasūtītāja pieprasījuma maksā Pasūtītājam līgumsodu 0,3% (*nulle, komats, trīs procenti*) apmērā no savlaicīgi nepiegādāto Preču summas par katru nokavēto dienu, bet kopā nepārsniedzot 10% (*desmit procenti*) no savlaicīgi nepiegādāto Preču summas.
   2. Ja Piegādātājs nav novērsis Preču kvalitātes trūkumus vai nav apmainījis nekvalitatīvo Preci pret jaunu Līgumā noteiktajā kārtībā, Pasūtītājs ir tiesīgs piemērot Piegādātājam līgumsodu 0,3 % (nulle komats trīs procenti) apmērā no nekvalitatīvo Preču summas par katru nokavēto dienu, bet ne vairāk kā 10% (*desmit procenti*) apmērā no Līguma 2.1. punktā minētās kopējās Līguma summas.
   3. Ja Piegādātājs neievēro Tehniskajā specifikācijā Precei, Preču piegādei vai iepakošanai (t.sk. kompaktumam) izvirzītās prasības, Pasūtītājs, papildus Līguma 6.1.7. apakšpunktā noteiktajam zaudējumu atlīdzināšanas pienākumam, ir tiesīgs piemērot Piegādātājam līgumsodu 500 EUR (pieci simti eiro) apmērā par katru šādu konstatētu gadījumu.
   4. Ja Piegādātājs pārkāpj konfidenciālās informācijas saglabāšanas un aizsardzības noteikumus, Piegādātājs maksā Pasūtītājam līgumsodu 0,3% (*nulle, komats, trīs procenti*) apmērā no Līguma 2.1. punktā minētās kopējās Līguma summas par katru konstatēto pārkāpuma gadījumu.
   5. Ja Pasūtītājam ir radušies tiešie zaudējumi sakarā ar nekvalitatīvās Preces uzglabāšanu, iekraušanu un izkraušanu Pasūtītāja norādītajā Preču piegādes vietā līdz Preču nodošanas – pieņemšanas akta parakstīšanas dienai vai Preču garantijas laikā, vai Pasūtītājam ir radušies tiešie zaudējumi Preču pārpakošanu vai uzglabāšanu noliktavā, ja Piegādātājs nav ievērojis Preču iepakošanai (t.sk. kompaktumam) izvirzītās prasības, Pasūtītājs uz Līgumā norādīto Piegādātāja e-pasta adresi nosūta rēķinu ar zaudējumu aprēķinu un atšifrējumu, un Piegādātājam ir pienākums 10 (*desmit*) kalendāro dienu laikā apmaksāt minēto rēķinu.
   6. Par Līgumā noteikto maksājuma termiņu kavēšanu Pasūtītājs maksā Piegādātājam līgumsodu 0,3% (*nulle, komats, trīs procenti*) apmērā no kavētā maksājuma summas par katru kavējuma dienu pēc attiecīga Piegādātāja pieprasījuma saņemšanas, bet ne vairāk kā 10% (*desmit procenti*) no attiecīgi kavētā maksājuma summas.
   7. Līgumsoda samaksa neatbrīvo vainīgo Pusi no Līguma saistību pienācīgas izpildes un pienākuma atlīdzināt otrai Pusei tiešos zaudējumus.
3. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei, vai līdz brīdim, kad Līgums tiek izbeigts saskaņā ar Līguma noteikumiem.
   2. Pasūtītājs, nosūtot Piegādātājam rakstisku paziņojumu, ir tiesīgs ar paziņojuma nosūtīšanas dienu vienpusēji izbeigt Līgumu šādos gadījumos:
      1. ja ir sasniegts Līguma 7.1., 7.2. vai 7.4. punktā norādītais līgumsoda maksimālais apmērs;
      2. ja ir uzsākta Piegādātāja likvidācija vai ierosināts Piegādātāja maksātnespējas, vai tiesiskās aizsardzības process;
      3. ja Piegādātājs nepilda Līguma vai piemērojamo tiesību aktu prasības attiecībā uz personu datu aizsardzību, informācijas konfidencialitāti un drošību;
      4. ja Līguma izpilde nav iespējama starptautisku vai nacionālu sankciju vai būtisku Eiropas Savienības dalībvalsts vai Ziemeļatlantijas līguma organizācijas sankciju, kas ietekmē finanšu un kapitāla tirgus intereses, tajā skaitā šādu sankciju jebkuram no Piegādātāja patiesā labuma guvējiem, dalībniekiem, akcionāriem, valdes un/ vai padomes locekļiem, pilnvarotajiem pārstāvjiem vai Preču piegādē iesaistītajām personām piemērošanas dēļ;
      5. ja jebkurā Līguma izpildes stadijā atklājas, ka Piegādātājs Iepirkuma procedūras ietvaros sniedzis Pasūtītājam nepatiesu informāciju;
      6. ja Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      7. ja Piegādātājs Līguma noslēgšanas vai Līguma izpildes laikā ir veicis prettiesisku darbību;
      8. ja Pasūtītājs konstatē, ka piegādāto Preču vai to sastāvdaļu izcelsmes valsts ir Krievijas Federācija un/vai Baltkrievijas Republika, vai ir konstatēta jebkādu Krievijas Federācijas un Baltkrievijas Republikas subjektu dalība Līguma saistību izpildē;
      9. ja Piegādātājs ir patvaļīgi pārtraucis Līguma izpildi, t.sk., ja Piegādātājs nav sasniedzams tā juridiskajā adresē;
      10. ja Piegādātājs ir nodarījis zaudējumus Pasūtītājam un nav tos Pasūtītājam atlīdzinājis Līguma 7.5. punktā noteiktā kārtībā.
   3. Piegādātājam ir tiesības vienpusēji izbeigt Līgumu, vismaz 10 (*desmit*) kalendārās dienas iepriekš rakstiski paziņojot par to Pasūtītājam, ja Pasūtītājs nav veicis samaksu par vismaz vienu Piegādātāja rēķinu, un Piegādātājs nav atbildīgs par šādu rēķinu neapmaksāšanu, un Pasūtītājs nav novērsis situāciju 10 (*desmit*) kalendāro dienu laikā pēc Piegādātāja attiecīga paziņojuma saņemšanas. Šajā gadījumā Pasūtītājam ir pienākums samaksāt Piegādātājam par atbilstoši Līguma noteikumiem veikto Preču piegādi un veikt līgumsoda samaksu Līguma 7.6. punktā noteiktajā kārtībā.
   4. Ja Pasūtītājs Līgumu izbeidz pirms termiņa, Pasūtītājs veic samaksu par atbilstoši Līguma noteikumiem veikto Preču piegādi, ja vien Latvijas Republikā spēkā esošie normatīvie akti to neaizliedz.
   5. Ja Pasūtītājs Līgumu izbeidz pirms termiņa pamatojoties uz Līguma 8.2.4. punktu, Pasūtītājs atliek samaksas veikšanu par atbilstoši Līguma noteikumiem veikto Preču piegādi un samaksai noteiktie termiņi tiek pagarināti līdz brīdim, kad pret Piegādātāju tiek atceltas sankcijas un maksājumus ir iespējams veikt. Šajā gadījumā Piegādātājs nav tiesīgs piemērot Līguma 7.6. punktā noteikto līgumsodu vai prasīt segt ar Līguma izbeigšanu Piegādātājam radušos zaudējumus vai izmaksāt kompensāciju.
4. **LĪGUMA GROZĪŠANA**
   1. Pusēm abpusēji vienojoties, var tikt veikti Līguma grozījumi, ievērojot Publisko iepirkumu likuma 61. panta noteikumus.
   2. Ja Ministru kabineta 2024. gada 26. marta noteikumos Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” (turpmāk – MK noteikumi Nr. 185) izvirzīto mērķu sasniegšanai Pasūtītājam piešķirtais finansējums tiek samazināts vai tas nav pietiekams, lai iegādātos visu Līguma 1.1. punktā norādīto Preču apjomu, Pasūtītājs savlaicīgi, bet ne vēlāk kā 30 (trīsdesmit) kalendāra dienas pirms Preču piegādes, informējot Piegādātāju, ir tiesīgs proporcionāli samazināt Līguma 1.1. punktā norādīto Preču apjomu atbilstoši pieejamajam finansējumam.
   3. Ja Piegādātājs konstatē, ka neparedzētu apstākļu dēļ Preces nav iespējams piegādāt ar Pasūtītāju saskaņotajā termiņā, Piegādātājs nekavējoties par to rakstiski informē Pasūtītāja kontaktpersonu, norādot iemeslus, kas ietekmē vai kavē Preču piegādi termiņā. Šajā gadījumā, Pusēm vienojoties, nosakāms cits Preču piegādes datums un laiks Tehniskās specifikācijas 3. punktā noteiktajā Preču piegādes laika posmā.
   4. Ja Piegādātājs konstatē, ka Preces objektīvi neparedzamu apstākļu dēļ nav iespējams piegādāt Tehniskās specifikācijas 3. punktā noteiktajā Preču piegādes laika posmā, Pusēm vienojoties, Preču piegādes laiks var tikt pagarināts par tādu termiņu, kāds Piegādātājam ir objektīvi nepieciešams Preču piegādes īstenošanai, bet ne vairāk kā par 3 (trīs) kalendāra mēnešiem.
   5. Jebkuri Līguma grozījumi ir spēkā, ja tie noformēti rakstveidā un tos parakstījušas abas Puses. Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
5. **KONFIDENCIALITĀTE**
   1. Konfidenciāla informācija ir ar Līguma izpildi, tajā skaitā ar Preču piegādes vietu vai Preču faktiskās atrašanās vietu, saistīta jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Līgumu, un kuru Pasūtītājs sniedz Piegādātājam (pirms vai pēc Līguma noslēgšanas) Līgumā noteikto saistību izpildei, neatkarīgi no informācijas nodrošināšanas veida, laika un vietas (turpmāk – Konfidenciāla informācija), bet neietver informāciju:
      1. kuru atbilstoši Pasūtītāja rakstveida apstiprinājumam nav jāuzskata par konfidenciālu;
      2. kuru Piegādātājs var pierādīt, ka šāda informācija bijusi Piegādātāja rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;
      3. kuru izstrādājis vai radījis pats Piegādātājs ārpus Līguma.
   2. Piegādātājs vienmēr glabā konfidenciāli visu tā saņemto Konfidenciālo informāciju un neizpauž šādu Konfidenciālu informāciju nevienai citai personai, un nodrošina, ka ar to saistītās sabiedrības, Piegādātāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž Konfidenciālu informāciju trešajām personām bez Pasūtītāja rakstveida piekrišanas. Neskatoties uz iepriekš minēto, Piegādātājam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:
      1. kad tas saprātīgi nepieciešams Piegādātājam, lai nodrošinātu Līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Piegādātājs varētu izpildīt savas saistības saskaņā ar Līgumu;
      2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;
      3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām. Šajā gadījumā, sniedzot Konfidenciālu informāciju kompetentām valsts iestādēm, Pusēm ir jānorāda uz aizsargājamās informācijas statusu un jālūdz kompetentas valsts iestādēm tai piešķirt ierobežotas pieejamības statusu;
      4. ciktāl Konfidenciāla informācija ir kļuvusi publiski pieejama sabiedrībai, tajā skaitā saskaņā ar normatīvajiem aktiem publisko iepirkumu jomā, izņemot, ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.
   3. Ikreiz, kad Konfidenciālu informāciju ir atļauts izpaust saskaņā ar Līguma 10.2.1. vai 10.2.2. punktu, Piegādātājs nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Līgumā noteiktajam konfidencialitātes pienākumam.
   4. Piegādātājam ir pienākums pēc Līguma izbeigšanās:
      1. atgriezt Pasūtītājam visu Konfidenciālo informāciju, kura ir Piegādātāja rīcībā; vai
      2. iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.
   5. Līgumā minētie konfidencialitātes noteikumi Pusēm ir saistoši Līguma darbības laikā un paliek Pusēm saistoši 10 (desmit) gadus pēc Līguma darbības termiņa beigām.
6. **NEPĀRVARAMA VARA**
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, t.i., tādu apstākļu rezultātā, kas atbilst visām šīm pazīmēm:
      1. to darbība sākusies pēc Līguma parakstīšanas un Puses to iestāšanos nevarēja iepriekš paredzēt;
      2. tos izraisīja notikums, no kura nav iespējams izvairīties un kura sekas nav iespējams pārvarēt;
      3. notikums nav noticis Puses vai tās kontrolē esošas personas rīcības dēļ;
      4. notikums saistību izpildi padara ne tikai apgrūtinošu, bet arī neiespējamu.
   2. Pie nepārvaramas varas apstākļiem pieskaitāmi – ugunsnelaime, kara darbība, epidēmija, dabas stihija un citi apstākļi, ja tie atbilst Līgumā minētajām pazīmēm.
   3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde un citi apstākļi, kas neatbilst Līgumā minētajām pazīmēm.
   4. Pusei, kas atsaucas uz nepārvaramu, ārkārtēja rakstura apstākļu darbību, 3 (*trīs*) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (*trīsdesmit*) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
7. **APAKŠUZŅĒMĒJI** *(ja attiecināms)*
   1. Līguma izpildei Piegādātājs piesaista tikai savā Iepirkuma procedūras piedāvājumā minētos apakšuzņēmējus (attiecināms, ja konkrētā apakšuzņēmēja sniedzamo pakalpojumu vērtība ir vismaz 10 000 EUR (*desmit tūkstoši euro*)): [●]. Piegādātājs nav tiesīgs bez saskaņošanas ar Pasūtītāju veikt Iepirkuma procedūras piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēju nomaiņa un jaunu apakšuzņēmēju piesaiste notiek atbilstoši Publisko iepirkumu likuma 62. pantam. Ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu.
   2. Ja Piegādātājs vēlas veikt tāda apakšuzņēmēja nomaiņu, kurš Piegādātāja piedāvājumā norādīts kā apakšuzņēmējs, kura sniedzamo pakalpojumu vērtība ir vismaz 10 000 EUR (*desmit tūkstoši euro*) (ja Piegādātājs savā piedāvājumā nav balstījies uz šī apakšuzņēmēja iespējām, lai apliecinātu savas kvalifikācijas atbilstību nolikumā noteiktajām prasībām) vai jauna apakšuzņēmēja iesaistīšanu, kura sniedzamo pakalpojumu vērtība plānota vismaz 10 000 EUR (*desmit tūkstoši euro*) vai lielāka, tad iepriekš jāiesniedz rakstveida iesniegums Pasūtītājam un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42. panta otrajā daļā (izņemot 8. un 9. punktu) minētie pretendentu izslēgšanas iemesli (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Piegādātājam Līguma izpildes nodrošināšanai nomainīt vai piesaistīt jaunu apakšuzņēmēju, bet 42. panta ceturtās daļas 2., 3. un 4. punktā minētie termiņi tiek skaitīti no dienas, kad lūgums par apakšuzņēmēja nomaiņu iesniegts Pasūtītājam) un, ja nepastāv vismaz viens no Publisko iepirkumu likuma 62. panta trešajā daļā minētajiem nosacījumiem.
   3. Ja Piegādātājs vēlas veikt tādu apakšuzņēmēju nomaiņu, uz kuru iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām, tad iepriekš jāiesniedz rakstveida iesniegums Pasūtītājam. Pasūtītājs piekrīt apakšuzņēmēja nomaiņai, ja:
      1. piedāvātais apakšuzņēmējs atbilst tām paziņojumā par līgumu un Iepirkuma procedūras dokumentos noteiktajām prasībām, kas attiecas uz Piegādātāja apakšuzņēmējiem;
      2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkuma procedūrā noteiktajām prasībām;
      3. uz piedāvāto apakšuzņēmēju neattiecas Publisko iepirkumu likuma 42. panta otrajā daļā (izņemot 8. un 9. punktu) minētie pretendentu izslēgšanas gadījumi (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Piegādātājam Līguma izpildes nodrošināšanai nomainīt vai piesaistīt jaunu apakšuzņēmēju);
      4. apakšuzņēmēja maiņas rezultātā netiek izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
   5. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju vai iesaistīšanu Līguma izpildē iespējami īsā laikā, bet ne vēlāk kā 10 (*desmit*) kalendāro dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
   6. Pasūtītājs patur sev tiesības Līguma darbības laikā pieprasīt, lai Piegādātājs norāda visus apakšuzņēmējus, kas tiks iesaistīti Līguma izpildē neatkarīgi no to dalības apjoma.
8. **NOSLĒGUMA NOTEIKUMI**
   1. Pasūtītāja kontaktpersona: [●] *Amats,* *vārds, uzvārds, telefona Nr., e-pasts*.
   2. Piegādātāja kontaktpersona: [●] *Amats,* *vārds, uzvārds, telefona Nr., e-pasts*.
   3. Pušu kontaktpersonas Līguma darbības laikā uztur nepieciešamo saziņu savā starpā Līguma saistību izpildes nodrošināšanai tostarp savlaicīgu Līguma izpildei paredzēto paziņojumu un informācijas nosūtīšanu otrai Pusei, rēķinu iesniegšanu un pieņemšanu, un iesniegšanu apmaksai.
   4. Puses apņemas informēt katra savas Līguma izpildē iesaistītās kontaktpersonas, ka Līguma izpildes ietvaros norādītā kontaktinformācija par viņām tiek nodota otrai Pusei Līguma izpildes mērķim, kā arī to, ka papildus informācija par personas datu apstrādi, datu aizsardzību un datu subjekta tiesībām ir pieejama pie katras Puses, kas saņēmis šos datus un apstrādā tos. (piemēram, Pasūtītāja gadījumā ar informāciju par personas datu apstrādi var iepazīties tīmekļvietnē <https://www.possessor.gov.lv/> izvietotajā Privātuma politikā <https://www.possessor.gov.lv/par-mums/par-possesor/politikas-un-kartibas/ppolitika>).
   5. Ja Līguma izpildes laikā tiek aizstāta kāda no Pasūtītāja vai Piegādātāja kontaktpersonām, tad attiecīgā Puse par to nekavējoties rakstiski informē otru Pusi. Šādos apstākļos atsevišķi Līguma grozījumi nav nepieciešami.
   6. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.
   7. Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
   8. Jebkuru strīdu, kas rodas izriet vai ir saistīts ar Līguma izpildi, Puses mēģinās atrisināt sarunu vai vienošanās ceļā. Ja strīdus neizdodas atrisināt sarunu vai vienošanās ceļā 30 (*trīsdesmit*) dienu laikā, tas tiks dots izskatīšanai tiesā Latvijas Republikā spēkā esošajos normatīvajos aktos noteiktajā kārtībā .
   9. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumā spēkā esošās normatīvo aktu prasības. Puses labticīgi veiks pārrunas, lai aizstātu spēku zaudējušo noteikumu ar noteikumu, kura ietekme un mērķis būtu pēc iespējas tuvāka spēku zaudējušā punkta regulējumam.
   10. Par Līguma izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.
   11. Visi paziņojumi saistībā ar Līgumu izdarāmi rakstiski un nosūtāmi otrai Pusei uz eAdresi, Līgumā norādīto e-pasta adresi vai pa pastu. Elektroniskām vēstulēm jābūt parakstītām ar drošu elektronisko parakstu, kas satur laika zīmogu atbilstoši normatīvo aktu prasībām. E‑pasta paziņojumi, kas nosūtīti uz Līguma kontaktpersonu e-pasta adresēm, domāti vienīgi saziņas ērtībai un nav uzskatāmi par pienācīgi veiktu oficiālu paziņojumu, izņemot, kad sarakstei tiek izmantotas Līguma kontaktpersonu e-pasta adreses.
   12. Līgums ar pielikumiem sagatavots un parakstīts Latvijas Republikā spēkā esošajos normatīvajos aktos noteiktajā kārtībā. Ja Līgums tiek parakstīts elektroniski, tas, pēc abpusējas parakstīšanas, glabājas pie katras Puses elektroniskā dokumenta formā.
   13. Līgumam kā neatņemama sastāvdaļas pievienoti šādi pielikumi:

1. pielikums – Tehniskā specifikācija - Tehniskais piedāvājums;

2. pielikums – Finanšu piedāvājums;

3. pielikums – Preču nodošanas – pieņemšanas akts;

4. pielikums – Avansa maksājuma (priekšapmaksas) nodrošinājums (veidne);

5. pielikums – Līguma saistību izpildes nodrošinājums (veidne).

1. **PUŠU REKVIZĪTI UN PĀRSTĀVJU PARAKSTI**

|  |  |
| --- | --- |
| **PASŪTĪTĀJS:** | **PIEGĀDĀTĀJS:** |
| |  | | --- | | **SIA “Publisko aktīvu pārvaldītājs Possessor”**  Reģistrācijas numurs: 40003192154 | | PVN reģ. Nr. LV40003192154 | | Juridiskā adrese: Krišjāņa Valdemāra ielā 31,  Rīgā, LV –1887, Latvija | | e-pasts: [pasts@possessor.gov.lv](mailto:pasts@possessor.gov.lv)  Norēķinu rekvizīti:  Banka: “Citadele banka” AS  SWIFT kods: PARXLV22  Konta Nr.: LV07PARX0003805160002  Banka: “Swedbank” AS  SWIFT kods: HABALV22  Konta Nr.: LV17HABA0551032309150  [●]\* | | |  | | --- | | [●]  Reģistrācijas numurs: | | PVN reģ. Nr. | | Juridiskā adrese: | | e-pasts:  Norēķinu rekvizīti: | | Banka: | | SWIFT kods: | | Konta Nr.:  [●]\* | |  | |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Līgumam Nr. [●]

**TEHNISKĀ SPECIFIKĀCIJA – TEHNISKAIS PIEDĀVĀJUMS**

2.pielikums

Līgumam Nr. [●] “[●]”

**FINANŠU PIEDĀVĀJUMS**

3.pielikums

Līgumam Nr. [●] “[●]”

PREČU NODOŠANAS - PIEŅEMŠANAS AKTS

*Akta parakstīšanas datums ir pēdējā pievienotā*

*droša elektroniskā paraksta laika zīmoga datums*

1. \_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_ (turpmāk – Piegādātājs), juridiskā adrese – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru saskaņā ar [●] pārstāv \_\_\_\_\_\_\_\_\_\_\_\_\_\_\_\_\_\_\_\_, no vienas puses nodod, un

SIA “Publisko aktīvu pārvaldītājs Possessor” (turpmāk – Pasūtītājs), reģistrācijas Nr. 40003192154, juridiskā adrese – Krišjāņa Valdemāra iela 31, Rīga, LV-1887, kuras vārdā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, kopā saukti Puses,

pamatojoties uz 202\_. gada \_\_\_\_\_\_\_\_\_\_ noslēgto iepirkumu līgumu par \_\_\_\_\_\_\_\_ (norāda elektropreču veidu) piegādi Nr. [●] (turpmāk Līgums), pieņem šādas preces:

* 1. Elektropreces (*norāda elektropreču veidu*) [●] gab (turpmāk - Preces).

1. Preces piegādātas Pasūtītājam 202\_. gada \_\_. \_\_\_\_\_\_\_\_. Preces iesniegtas Līgumā noteiktā termiņā (vai: ar termiņa \_\_\_ dienu nokavējumu).
2. Pasūtītājam nav iebildumu par iesniegto Preču kvalitāti.
3. Preču nodošanas un pieņemšanas akta (turpmāk - Akts) parakstīšana ir apliecinājums, ka Piegādātājam Līgumā noteiktās līgumsaistības attiecībā uz Preču (vai Preču daļas) piegādi ir pilnībā izpildītas.
4. Maksa par veikto Preču (vai Preču daļas) piegādi ir EUR \_\_\_\_\_\_\_\_. Saskaņā ar Līgumu aprēķināts līgumsods \_\_\_\_\_\_\_\_\_\_\_\_\_\_\_\_ EUR, kuru veido . **Kopā apmaksai EUR \_\_\_\_\_\_\_** (*summa vārdiem*), kas jāsamaksā 30 (trīsdesmit) kalendāro dienu laikā pēc Akta abpusējas parakstīšanas un rēķina saņemšanas.

|  |  |
| --- | --- |
| Piegādātājs: | Pasūtītājs: |
|  | SIA “Publisko aktīvu pārvaldītājs Possessor” |

Akts ir parakstīts ar drošu elektronisko parakstu un satur laika zīmogu.

4.pielikums

Līgumam Nr. [●] “[●]”

**AVANSA MAKSĀJUMA (PRIEKŠAPMAKSAS) NODROŠINĀJUMS (VEIDNE)**

*Pēdējā laika zīmoga pievienošanas datums*

Adresāts: SIA “Publisko aktīvu pārvaldītājs Possessor”

Reģ.Nr.:40003192154

Adrese: Kr.Valdemāra iela 31, Rīga, LV-1887

Līgums Nr. \_\_\_\_\_\_\_\_\_\_\_\_\_\_\_\_

Pamatojoties uz to, ka \_\_\_\_\_\_\_\_\_\_\_\_\_\_\_\_ *[Piegādātāja nosaukums]*, reģ.Nr. \_\_\_\_\_\_\_\_\_\_\_\_\_\_\_\_ (turpmāk – Piegādātājs) ir ieguvis tiesības un uzņēmies SIA “Publisko aktīvu pārvaldītājs Possessor”, reģ. Nr. 40003192154, adrese: Kr.Valdemāra iela 31, Rīga, LV-1887 (turpmāk – Pasūtītājs) piegādāt elektropreces (*norādīt veidu*) saskaņā ar 20\_\_\_. g. \_\_\_. \_\_\_\_\_\_\_\_\_\_\_\_, \_\_\_\_\_\_ Līgumu Nr. \_\_\_\_\_\_\_\_\_\_\_\_\_\_\_\_ (turpmāk – Līgums),

Pamatojoties uz to, ka Līgumā ir norādīts, ka Piegādātājam ir tiesības saņemt avansa maksājumu (priekšapmaksu), ja Piegādātājs iesniedz Pasūtītājam avansa maksājuma (priekšapmaksas) nodrošinājumu avansa maksājuma (priekšapmaksas) apmērā **\_\_\_EUR *[summa vārdiem****]* kā nodrošinājumu avansa maksājuma (priekšapmaksas) atmaksai, ja Piegādātājs nav izpildījis Līgumā minētās saistības.

Tā kā MĒS esam piekrituši dot Piegādātājam avansa maksājuma (priekšapmaksas) atmaksas nodrošinājumu,

MĒS, \_\_\_\_\_\_\_\_\_\_\_\_\_\_\_\_ *[Līguma izpildes nodrošinājuma izsniedzēja nosaukums, reģistrācijas numurs un adrese]* garantējam Pasūtītājam avansa maksājuma (priekšapmaksas) **\_\_\_EUR *[summa vārdiem****]* apmērā atmaksu par to, ka Piegādātājs pienācīgi un kvalitatīvi izpildīs Līgumā minētās saistības.

Mēs apņemamies, saņemot Pasūtītāja pirmo rakstisko pieprasījumu, kurā minēts, ka Piegādātājs nav izpildījis Līgumā minētās saistības, bez iebildumiem izmaksāt prasīto summu kopējās Līguma izpildes nodrošinājuma summas ietvaros.

Jebkura prasība saistībā ar šo Līguma izpildes nodrošinājumu ir rakstveidā jānosūta uz norādīto uz e‑pasta adresi \_\_\_\_\_\_\_\_\_\_\_\_\_\_\_\_ parakstot dokumentu ar drošu elektronisko parakstu.

Maksājums tiks veikts **5 (piecu)** darbdienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas. Piegādātāja vai finanšu institūcijas izvirzītās pretenzijas, kā arī nekādi citi faktori nevar būt par iemeslu maksājuma aizkavēšanai.

Mēs neaizkavēsim maksājumu, un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju, cik vien ātri tas būs iespējams.

Šis avansa maksājuma (priekšapmaksas) nodrošinājums ir spēkā līdz 2025. gada 30. decembrim (ieskaitot) vai avansa maksājuma nodrošinājuma atsaukumam, ko avansa maksājuma nodrošinājuma izsniedzējam nosūta Pasūtītājs Līguma saistību pilnīgas izpildes gadījumā (**Beigu datums**).

Avansa maksājuma (priekšapmaksas) nodrošinājuma saistības nevar tikt ierobežotas, atceltas vai grozītas par sliktu Pasūtītājam, balstoties uz citiem dokumentiem, interpretācijām vai citiem faktoriem.

Jebkurš strīds sakarā ar šo nodrošinājumu tiks izskatīts Latvijas Republikas tiesā, saskaņā ar Starptautiskās tirdzniecības kameras noteikumiem “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti.

<amata nosaukums> <paraksts> <paraksta atšifrējums>

20.... gada ”\_\_\_\_.”\_\_\_\_\_\_\_\_\_\_\_\_\_\_

5. pielikums

Līgumam Nr. [●] “[●]”

**LĪGUMA SAISTĪBU IZPILDES NODROŠINĀJUMS (VEIDNE)**

*Pēdējā laika zīmoga pievienošanas datums*

Adresāts: SIA “Publisko aktīvu pārvaldītājs Possessor”

Reģ. Nr.:40003192154

Adrese: Kr.Valdemāra iela 31, Rīga, LV-1887

Līgums Nr. \_\_\_\_\_\_\_\_\_\_\_\_\_\_\_\_

Pamatojoties uz to, ka \_\_\_\_\_\_\_\_\_\_\_\_\_\_\_\_ *[Piegādātāja nosaukums]*, reģ.Nr. \_\_\_\_\_\_\_\_\_\_\_\_\_\_\_\_ (turpmāk – Piegādātājs) ir ieguvis tiesības un uzņēmies SIA “Publisko aktīvu pārvaldītājs Possessor”, reģ.Nr.40003192154, adrese: Kr.Valdemāra iela 31, Rīga, LV-1887 (turpmāk – Pasūtītājs) piegādāt tekstilpreces saskaņā ar 20\_\_\_. g. \_\_\_. \_\_\_\_\_\_\_\_\_\_\_\_ Līgumu Nr. \_\_\_\_\_\_\_\_\_\_\_\_\_\_\_\_ (turpmāk – Līgums),

pamatojoties uz to, ka Līgumā ir norādīts, ka Piegādātājs iesniedz Pasūtītājam līguma izpildes nodrošinājumu **5 % apmērā no kopējās Līgumcenas** kā nodrošinājumu Piegādātāja Līgumā noteikto saistību izpildei, mēs esam piekrituši dot Piegādātājam Līguma saistību izpildes nodrošinājumu.

Mēs, \_\_\_\_\_\_\_\_\_\_\_\_\_\_\_\_ *[Līguma izpildes nodrošinājuma izsniedzēja nosaukums, reģistrācijas numurs un adrese]* apstiprinām, ka mēs galvojam Pasūtītājam par Piegādātāja savlaicīgu un pienācīgu Līguma saistību izpildi un uzņemamies saistības attiecībā pret Pasūtītāju par summu \_\_\_\_\_\_\_\_\_\_\_\_\_\_\_\_ **EUR** *[Summa vārdos un skaitļos, kas atbilst 5 % (pieci procenti) no kopējās Līgumcenas]* sakarā ar Piegādātāja saistību neizpildi vai nepienācīgu izpildi saskaņā ar Līgumu.

Mēs apņemamies, saņemot Pasūtītāja pirmo rakstisko pieprasījumu, kurā minēts, ka Piegādātājs nav izpildījis Līguma saistības, t.sk. neatlīdzina visus izdevumus, tiešos zaudējumus un nemantisko kaitējumu, kas Piegādātāja darbības vai bezdarbības rezultātā radušies Pasūtītājam, un ir iestājies kāds no Līgumā minētajiem gadījumiem, bez iebildumiem izmaksāt prasīto summu kopējās Līguma izpildes nodrošinājuma summas ietvaros.

Jebkura prasība saistībā ar šo Līguma izpildes nodrošinājumu ir rakstveidā jānosūta uz norādīto uz e-pasta adresi \_\_\_\_\_\_\_\_\_\_\_\_\_\_\_\_, parakstot dokumentu ar drošu elektronisko parakstu.

Maksājums tiks veikts **5 (piecu)** darbdienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas.

Mēs neaizkavēsim maksājumu, un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju, cik vien ātri tas būs iespējams.

Šis Līguma izpildes nodrošinājums ir spēkā līdz 2025. gada 30. decembrim (ieskaitot) vai līdz vai Līguma izpildes nodrošinājuma atsaukumam, ko Līguma izpildes nodrošinājuma izsniedzējam nosūta Pasūtītājs Līguma saistību pilnīgas izpildes gadījumā (**Beigu datums**).

Līguma izpildes nodrošinājuma saistības nevar tikt ierobežotas, atceltas vai grozītas par sliktu Pasūtītājam, balstoties uz citiem dokumentiem, interpretācijām vai citiem faktoriem.

Jebkurš strīds sakarā ar šo nodrošinājumu tiks izskatīts Latvijas Republikas tiesā, saskaņā ar Starptautiskās tirdzniecības kameras noteikumiem “The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti.

<amata nosaukums> <paraksts> <paraksta atšifrējums>

20.... gada ”\_\_\_\_.”\_\_\_\_\_\_\_\_\_\_\_\_\_\_